Her er mannen som skal redde Tromsø fra nedrykk
Én uke etter at det ble kjent at Tromsø var i forhandlinger med Simo Valakari om den ledige trenerjobben i klubben, ble finnen onsdag presentert som Bård Floviks erstatter. – Situasjonen er ikke god nå, så vi vet hva vi må gjøre: Vi må få resultater og holde oss i Eliteserien. Det er målet, sa Valakari under onsdagens pressekonferanse, ifølge TV 2 . Redaksjonelt samarbeidTromsø ligger nest sist etter at de har tatt 14 poeng på 15 kamper, og har en hard jobb foran seg om de skal unngå nedrykk. Til VG sier finnen at han, etter å ha møtt spillerne og sett flere av kampene i opptak, er overrasket over at de ikke har gjort det bedre. – Men som jeg sa til spillerne så er vi halvveis i sesongen og tabellen lyver ikke, slår han fast. – Nå er det vår jobb å få resultater, og det raskt, legger han til. Fikk du med deg denne? Tromsø-lag lånte svensk bane - risset inn hakekors i gressetTirsdag kveld Valakari navnetrekket sitt på en kontrakt ut sesongen, med opsjon på to år til. Tromsø, som har vært uten fast trener etter at Bård Flovik var ferdig, var også i kontakt med flere norske og utenlandske trenere, men valget falt til slutt på den finske 44-åringen. Han leder sin første kamp når Molde kommer på besøk etter sommerferien. Frem til da har Truls Jenssen ansvaret. Valakari kommer fra finsk fotball, hvor han fra 2012 til 2015 SJK Seinäjoki fra nivå to og til gull i den finske eliteserien. I vinter var han derimot ferdig i jobben, etter uenigheter med ledelsen. Valakari beskriver overgangen til norsk fotball som et steg opp på fotballrangstigen. – Dette er en stor mulighet for meg. Jeg setter norsk fotball høyt. Det er en god liga med gode spillere, gode trenere og gode fasiliteter, sier han til VG. 44-åringen er også assistent på den finske landslaget, men gir seg i den jobben så lenge han er Tromsø-trener. Slik gikk Jenssens første kamp som Tromsø-vikar: Tap og rødt kort mot HaugesundI tillegg til en suksessfull tid som trener i Finalnd, har Valakari en lang spiller-CV bak seg, med 32 landskamper for Finland, 20 Premier League-kamper for Derby og 85 MLS-kamper for FC Dallas. På landslaget spilte han blant annet med den tidligere Tromsø- og RBK-stopperen Miika Koppinen. Koppinen sitter nå i Tromsøs sportslige utvalg, og var viktig i jobben med å sjekke opp nytrenerens referanser. Tromsøs sportslige ledelse var også i samtaler med flere norske og utenlandske trenere før valget falt på Valakari.
For Simo Valakari (44) er det kun én ting som gjelder når han setter seg på Tromsø-benken: Resultater og poeng.